  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Кӧня ке адямиез мобилизовать каронъя пуктэм ужпумъёсты Удмуртия быдэстӥз. Со сярысь элькунлэн тӧроез Александр Бречалов «Удмуртия» телеканаллэн эфираз (16+) ивортӥз. « Частичной мобилизаци пумысен Удмурт Элькун азе пуктэм ужпумъёс та дырлы быдэсак быдэстэмын » Александр Бречалов, Удмуртилэн тӧроез Озьы ик со ожгар ужлы дасяськонэ мынэмъёс пӧлын трос асмылкыдчиос шуыса пусйиз. Тодэ вайытом, кӧня ке адямиез мобилизовать карон сярысь Россилэн азьмуртэз Владимир Путин 21-тӥ куарусёнэ ялӥз. Со дырысен мобилизовать карем воргоронъёслы Удмуртия 50 сюрс манет тыроз, тросэз коньдонэз басьтӥзы ни. Александр Бречалов воргоронъёс дасяськон интые но вуылӥз. Озьы ик элькун кивалтӥсь ожгар ужрадысь берытскем ожгарчиослы, соослэн семьяоссылы котыр ласянь юрттонъя программа дасяны куриз. Мобилизовать каремъёслэн семьяоссы юанъёсынызы #МыВместе огъяросси акцилэн ӟырдыт телефон линияз 8-800-200-34-11 номеръя жингыртыны быгато, озьы ик ӟырдыт линия Россиысь Следствиосъя комитет усьтӥз.  Тегъёс: Удмуртия АлександрБречалов Мерлык  